Danielle, yo a ilego a tloga gae ka nakwana ge a be a na le nywaga e 20, o ile a ithuta go tšwa lebading. O re: “Motho o swanetše go ba le mellwane. Ge o dula o le noši, mošomo wa gago goba go se be le tšhelete go tla go thibela go dira dilo tše dingwe.” O se ke wa dumelela batho ba bangwe ba go gapeletša go dira phetho ya lepotlapotla ya go tloga gae.—Diema 29:20. Nagana ka moapostola Paulo. O ile a šušumetšwa kudu ke sehlabelo sa Jesu moo a ngwadilego gore: “Bophelo bjoo bjale ke bo phelago nameng ke bo phela ka tumelo yeo e lego go Kriste Morwa wa Modimo, yena yo a nthatilego gomme a ikgafela nna.” (Bagalatia 2:20) Ke therešo gore Jesu o ile a ba a hwa pele Paulo a ka ba Mokriste. Lega go le bjalo, Paulo o ile a lebelela sehlabelo seo e le mpho yeo Modimo a mo fago yona.